Diari Oficial de la Generalitat Valenciana


Sumari del DOGV 3439, del 22-02-1999 (1999/767)

Informació pública de les bases de la convocatòria d’un concurs oposició per a cobrir en propietat una plaça vacant de tècnic d’administració general intervenció.
------------------------------------------------------------------------------------------------------------------------------------------------------------------

### Dades del document

Número de DOGV
:   3439

Data del DOGV
:   22-02-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/767


Data del document
:   18-12-1998

Organisme emissor
:   Ajuntament de Moixent

Tipus de document
:   Convocatòria

Descriptors 

:   * Moixent
    * concurs administratiu
    * administració local
    * professió administrativa

Informació pública de les bases de la convocatòria d'un concurs oposició per a cobrir en propietat una plaça vacant de tècnic d'administració general intervenció. [1999/M767]
  
De conformitat amb l'oferta d'ocupació pública per a 1998, aprovada pel Ple de l'Ajuntament el dia 27 de març de 1998, i l'acord plenari de 26 de novembre de 1998, es convoquen proves selectives d'acord amb les següents bases:
  
Bases que han de regir la convocatòria de concurs oposició per a cobrir en propietat una plaça vacant en aquest Ajuntament de tècnic d'administració general intervenció.
  
Primera. Objecte
  
És objecte d'aquesta convocatòria la selecció, pel procediment de concurs oposició, d'una plaça de funcionari de carrera, tècnic d'administració general intervenció, grup B, creada en la plantilla municipal. Seran funcions de la persona seleccionada exercir tasques de l'àrea de la intervenció municipal com a tècnic, havent d'assumir, si s'escau, les funcions que sent pròpies de la intervenció es deleguen en aquesta; es preveurà que, si resulta això possible legalment, la corporació local designe aquesta persona com a interventor de la corporació local. Això sense perjudici de desenvolupar aquelles tasques manuals, mecàniques, de transcripció i/o en general de caràcter eminentment administratiu, que resulten necessàries per al bon funcionament del departament.
  
La plaça està dotada amb el sou corresponent al grup B (nivell 22) del Reial Decret 861/1986, de 25 d'abril, pagues extraordinàries, triennis i altres retribucions i emoluments que pertoquen d'acord amb la legislació vigent. La persona seleccionada serà nomenada com a funcionària en propietat.
  
La plaça està inclosa en l'oferta d'ocupació pública d'aquesta administració corresponent a l'any 1998.
  
Amb el resultat de les proves es constituirà, així mateix, una borsa de treball.
  
Segona. Normativa aplicable
  
El procés selectiu s'ajustarà parcialment al que disposen les bases generals aprovades per la Direcció General d'Administració Local en la Resolució d'1 de desembre de 1992, en endavant Bases generals, publicades en el Diari Oficial de la Generalitat Valenciana número 1.926, de data 17 de desembre de 1992, i en el Butlletí Oficial de la Província de València, número 9, de data 12 de gener de 1993, així com al que disposen les presents bases específiques.
  
Tercera. Bases aplicables de les bases generals
  
Són aplicables al present procés selectiu les següents bases de les recollides en les bases generals:
  
Base segona: íntegra.
  
Base tercera: íntegra.
  
Base quarta. íntegra.
  
Base cinquena: íntegra.
  
Base sisena: apartats 6.3, 6.4, 6.5 i 6.6.
  
Base setena: apartats 7.1, 7.3, 7.4, 7.5, 7.6 i 7.7.
  
Base novena: apartat 9.4.5.
  
Base 10: íntegra.
  
Base 11: íntegra.
  
Base 12: íntegra.
  
Base 13: apartats 13.1 i 13.3
  
Base 14: íntegra.
  
Quarta. Titulació exigida
  
Els aspirants hauran de posseir el títol de diplomat en Ciències Econòmiques i Empresarials o equivalent.
  
En la instància els aspirants hauran de fer constar que compten amb la titulació exigida i acompanyar-hi, si s'escau, la documentació acreditativa dels mèrits al·legats per a la fase de concurs.
  
Cinquena. Publicitat de les proves
  
Es donarà publicitat de la realització de les proves mitjançant la publicació d'aquestes bases al tauler d'edictes de l'Ajuntament, en el Diari Oficial de la Generalitat Valenciana i en el Butlletí Oficial de la Província de València. Així mateix s'inserirà un anunci de la convocatòria en el Boletín Oficial del Estado.
  
Sisena. Drets d'examen
  
Els drets d'examen es fixen en la quantitat de quatre mil pessetes (4.000 PTA).
  
Setena. Convocatòria de les proves
  
La resolució de l'Alcaldia per la qual declara aprovada la llista d'aspirants admesos disposada en la base cinquena de les bases generals, podrà aprovar-se inicialment amb caràcter definitiu en el supòsit que no siga exclòs cap aspirant.
  
Vuitena. Tribunal qualificador
  
Es constituirà de la manera següent:
  
President: el de la corporació o regidor d'aquesta en qui delegue.
  
Secretari: el de la corporació o funcionari d'aquesta en qui delegue, qui tindrà, així mateix, la condició de vocal.
  
Vocals: els portaveus dels dos grups polítics municipals o altres regidors en què deleguen; un representant de la Generalitat Valenciana; un funcionari de carrera d'habilitació de caràcter nacional designat per l'Alcaldia i un representant dels empleats municipals a proposta dels delegats de personal dels empleats municipals. Els vocals no integrants de la corporació local hauran de tindre caràcter tècnic i una titulació igual o superior a l'exigida per a la plaça que es pretén cobrir.
  
El tribunal que actue en aquestes proves selectives tindrà la categoria segona de les recollides en l'annex IV del Reial Decret 236/1988, de 4 de març.
  
Novena. Procediment de selecció
  
Tindrà dues fases, una primera de concurs i una segona d'oposició.
  
Primera fase: concurs. Es valoraran els mèrits al·legats i degudament acreditats pels aspirants, d'acord amb la següent puntuació:
  
- Titulació complementària: estar en possessió de titulació oficial complementària o superior a l'exigida per a l'accés a la plaça.
  
Per llicenciatura: 3 punts.
  
Per llicenciatura en Econòmiques o Empresarials. 4 punts.
  
Únicament es valorarà una titulació, la de superior puntuació. Màxima puntuació en aquest apartat: 4 punts.
  
- Experiència: es valorarà el treball desenvolupat en un lloc de similar categoria en un municipi de la Comunitat Valenciana, ja siga en propietat, interinament o amb caràcter laboral fins a un màxim de 6 punts, d'acord amb la següent escala:
  
- Per serveis prestats en municipis de la Comunitat Valenciana amb població superior a 4.100 habitants: 0,10 punts/mes, fins a un màxim de 1,5 punts.
  
- Per serveis prestats en municipis de la Comunitat Valenciana amb plantilla de personal igual o superior a 30 persones: 0,10 punts/mes, fins a un màxim de 1,5 punts.
  
- Per serveis prestats en municipis de la Comunitat Valenciana que compten amb empreses mercantils de capital social enterament municipal: 0,10 punts/mes, fins a un màxim de 1,5 punts.
  
- Per serveis prestats en municipis de la Comunitat Valenciana que compten amb un pressupost anual igual o superior a 581.233.372 de pessetes: 0,10 punts/mes, fins a un màxim de 1,5 punts.
  
Segona fase: oposició. Consistirà en tres exercicis.
  
Primer exercici. Obligatori i eliminatori. Consistirà a redactar per escrit, en un període màxim de 120 minuts, un tema a elegir d'entre dos extrets a l'atzar dels temes de la «Part primera. Primer exercici» en què es divideix el temari annex a aquestes bases. L'aspirant llegirà l'exercici davant el tribunal, que podrà formular preguntes i/o aclariments a la finalització de la lectura.
  
Aquest exercici es puntuarà de 0 a 10 punts i caldrà obtindre un mínim de 5 punts per a superar-lo.
  
Segon exercici. Obligatori i eliminatori. Consistirà a resoldre per escrit, en un període màxim de 120 minuts, un o diversos supòsits pràctics plantejats pel tribunal relacionats amb els temes recollits en la «Part segona. Segon exercici» en què es divideix el temari annex a aquestes bases. El tribunal examinarà i puntuarà l'exercici. Per a la realització d'aquest exercici els aspirants podran disposar de textos legals.
  
Aquest exercici es puntuarà de 0 a 10 punts i caldrà obtindre un mínim de 5 punts per a superar-lo.
  
Tercer exercici. Obligatori i eliminatori. Consistirà a expresar oralment, en un període màxim de 45 minuts, quatre temes extrets a l'atzar d'entre els temes recollits en cadascun dels quatre apartats de la «Part tercera. Tercer exercici» en què es divideix el temari annex a aquestes bases. L'aspirant disposarà prèviament a l'exposició d'un temps de 10 minuts, com a mínim, per a la preparació dels temes. Finalitzada l'exposició dels temes el tribunal podrà formular preguntes i/o aclariments.
  
Aquest exercici es puntuarà de 0 a 10 punts i caldrà obtindre un mínim de 5 punts per a superar-lo.
  
La celebració de les proves serà pública.
  
Deu. Qualificació dels exercicis
  
Les qualificacions s'adoptaran sumant les puntuacions atorgades pels distints membres del tribunal i dividint el total pel nombre d'assistents a aquell, sent el quocient la qualificació de cada exercici.
  
La qualificació definitiva s'obtindrà sumant les puntuacions obtingudes pels aspirants que hagen superat la fase d'oposició en cadascun dels exercicis d'aquesta i l'obtinguda en la fase de concurs, sent el resultat de la dita suma el determinant de l'ordre en la relació d'aprovats.
  
Onze. Borsa de treball
  
La relació d'aspirants que havent superat les proves no resulten seleccionats constituirà una borsa de treball. La corporació local es compromet a seleccionar d'entre els integrants d'aquesta relació, les persones que hauran de cobrir les necessitats de personal funcionari tècnic d'intervenció interí, o temporal, que tinga la corporació local, amb caràcter urgent. La crida o selecció s'efectuarà seguint rigurosament l'ordre de prelació obtingut en la puntuació final de les proves. A aquest efecte el tribunal aprovarà un document en què s'indiquen del primer a l'últim, per l'ordre de puntuació obtinguda, els aspirants que hagen superat les proves. Aquesta borsa de treball tindrà validesa fins que la corporació local realitze altres proves per a aquest tipus de lloc de treball i, en tot cas, no més enllà de dos anys des de la finalització de les proves. Transcorregut aquest període de temps els aspirants decauran en els seus drets.
  
Dotze
  
Contra les presents bases i tots els actes administratius definitius que es deriven d'aquestes, els interessats podran interposar els recursos oportuns en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú.
  
ANNEX
  
Temari
  
Part primera. Primer exercici.
  
Tema 1. La Constitució. Significat i classes. La Constitució Espanyola. Procés de constitució. Estructures i contingut essencial. Procediment de reforma.
  
Tema 2. Els drets i deures fonamentals, les llibertats públiques i els principis rectors de la política social i econòmica en la Constitució Espanyola. La protecció i suspensió dels drets fonamentals. La protecció jurisdiccional dels drets fonamentals de la persona. El recurs d'empara.
  
Tema 3. La Corona. Les funcions del rei. El referendament.
  
Tema 4. El poder legislatiu. Les Corts Generals. Composició, elecció i dissolució. Atribucions. Regulació i funcionament de les cambres: els reglaments parlamentaris. Òrgans de control dependents de les Corts Generals: el Defensor del Poble i el Tribunal de Comptes.
  
Tema 5. El poder executiu. El govern en el sistema constitucional espanyol. La Llei del Govern. La designació i la remoció del president del govern. Les funcions del president del govern. El govern: composició i funcions.
  
Tema 6. L'administració pública en la Constitució. La regulació de l'administració en la Llei de Règim Jurídic de les Administracions Públiques i del Procediment Administratiu Comú. Les relacions interadministratives i els seus principis.
  
Tema 7. L'administració general de l'estat. La Llei d'Organització i Funcionament de l'Administració General de l'Estat i la seua normativa de desplegament. L'estructura departamental i els òrgans superiors. L'administració perifèrica. Els òrgans consultius. Especial consideració del Consell d'Estat.
  
Tema 8. El poder judicial. Regulació constitucional de la justícia. La Llei Orgànica del Poder Judicial. La Llei de Demarcació i Planta Judicial. El Consell General del Poder Judicial: Designació, organització i funcions. L'organització de l'administració de justícia a Espanya: ordres jurisdiccionals, classes d'òrgans jurisdiccionals i les seues funcions.
  
Tema 9. El Tribunal Constitucional en la Constitució i en la seua llei orgànica. Composició, designació, organització i funcions. El sistema espanyol de control de la constitucionalitat de les lleis.
  
Tema 10. Els sistemes polítics i la distribució territorial del poder; les formes d'organització territorial de l'estat. El cas espanyol; evolució i situació actual. Característiques de l'estat autonòmic. Les formes d'accés a l'autonomia en la Constitució Espanyola. El procés estatutari: els estatuts d'autonomia.
  
Tema 11. L'autonomia local. Antecedents històrics i doctrinals. L'autonomia local en la Constitució: especial referència a la doctrina de la garantia institucional. Contingut subjectiu, objectiu i institucional de l'autonomia local en la Constitució i en el dret bàsic estatal. Especial referència al marc competencial de les entitats locals.
  
Tema 12. L'administració institucional en els àmbits estatal, autonòmic i local. Origen, tipologia i règim jurídic.
  
Tema 13. El personal al servei de les administracions públiques. Sistemes comparats. La funció pública: principis constitucionals i regulació estatutària.
  
Tema 14. La comptabilitat com a ciència. El concepte de patrimoni i els equilibris patrimonials. El compte: concepte, classes i operatòria funcional.
  
Tema 15. La comptabilitat pública. Principis bàsics. La comptabilitat pública i la comptabilitat nacional. El sector públic. El Pla General de Comptabilitat Pública.
  
Tema 16. La comptabilitat de les corporacions locals. Funcions que comprén. Òrgans que la realitzen i disposicions per les quals es regeix.
  
Part segona. Segon exercici.
  
- Matèries de l'exercici pràctic de càlcul, matemàtica financera i estadística:
  
Operacions financeres en règim de capitalització simple i composta. Convenis per a temps fraccionaris.
  
Descomptes simples i compostos. Valor actual d'un capital en règim de capitalització composta. Valors mitjans en la capitalització. Substitució de crèdits en capitalització composta. Venciments comú i mitjà. Tants equivalents d'interés i descomptes, enter i fraccionat.
  
Rendes constants, variables i fraccionades.
  
Préstecs amb interessos anticipats i amortitzables pel sistema americà. Emprèstits normals, amb primes, amb lots i sense pagament de l'últim cupó. Emprèstits amortitzables mitjançant rendes variables i emprèstits els totals dels quals s'amortitzen per un efectiu variable cada any. Conversió d'emprèstits.
  
Valor efectiu dels tÌtols d'un emprèstit ordinari tenint en compte els impostos que el graven. Càlcul dels tants efectius, sèries cronològiques. Números índexs. Les mesures d'una distribució de freqüències. Mesures de tendència central i de dispersió. Correlació i regressió.
  
Inferència estadística. Tipus de mostres. Mètodes d'inferència estadística. Estimació i contrast.
  
Càlcul del cost dels serveis públics generadors de taxes.
  
- Matèries de l'exercici pràctic de comptabilitat superior pública i privada:
  
Comptabilitat de les empreses segons les operacions realitzades:
  
a) Operacions comunes generals.
  
b) Operacions comunes especials.
  
c) Préstecs.
  
d) Crèdits.
  
Comptabilitat de les empreses segons la forma jurídica d'aquestes en els casos de:
  
a) Comptabilitat.
  
b) Tancament d'exercici.
  
c) Distribució de resultats.
  
d) Modificacions de capital.
  
e) Regularització de balanços.
  
f) Emprèstits obligacions.
  
g) Transformació.
  
h) Fusió.
  
i) Absorció.
  
j) Liquidació.
  
k) Fallida.
  
l) Suspensió de pagaments.
  
m) Conveni de creditors.
  
Comptabilitat general analítica d'explotació d'empreses segons l'índole dels seus negocis:
  
a) Empreses industrials.
  
b) Empreses extractives.
  
c) Empreses de transformació.
  
d) Empreses d'obres i construccions.
  
e) Empreses comercials.
  
f) Empreses de serveis.
  
Consolidació d'estats financers i anàlisi d'estats econimicofinancers.
  
Comptabilitat dels ens locals.
  
Part tercera. Tercer exercici.
  
Apartat 1. Economia i dret mercantil.
  
Tema 1. Els sistemes econòmics. El sistema d'economia de mercat. El sistema d'economia de direcció centralitzada. Sistemes mixtos.
  
Tema 2. Teoria del consum. La unitat econòmica de consum i les necessitats humanes. La utilitat i les seues lleis. L'equilibri del consumidor.
  
Tema 3. Teoria de la demanda: efectes, renda i substitució. Les corbes de la demanda. Elasticitat de la funció de la demanda. L'excedent del consumidor. Modernes teories.
  
Tema 4. Teoria de la producció. La funció de la producció macroeconòmica. L'equilibri de la producció.
  
Tema 5. La teoria dels costos i rendiments. Dimensió òptima de l'empresa a curt i llarg termini. L'economia d'escala. L'equilibri de l'empresa i la ind·stria. L'oferta a curt i llarg termini.
  
Tema 6. La legislació mercantil. L'empresa mercantil. El patrimoni de l'empresa i la seua protecció jurídica. El comerciant individual. Concepte, capacitat, incapacitat i prohibicions.
  
Tema 7. Les societats mercantils en general. Transformació, fusió i extinció de societats. Classes de societats. Especial referència a la societat anònima.
  
Tema 8. Teoria dels títols valors. La lletra de canvi. El xec.
  
Tema 9. Les obligacions mercantils. Els contractes mercantils i les seues classes.
  
Tema 10. Els estats d'anormalitat en la vida de l'empresa. Suspensió de pagaments i fallida.
  
Apartat 2. Dret financer.
  
Tema 1. El dret financer: concepte i contingut. La hisenda local en la Constitució. El règim jurídic de les hisendes locals: criteris inspiradors del sistema de recursos i principis pressupostaris.
  
Tema 2. Els recursos de les hisendes locals en el marc de la Llei 39/1988, de 28 de desembre: dels municipis, les províncies i altres entitats locals. La imposició i ordenació de tributs i l'establiment de recursos no tributaris.
  
Tema 3. La gestió i liquidació de recursos. La revisió en via administrativa dels actes de gestió dictats en matèria d'hisendes locals. La devolució d'ingressos indeguts.
  
Tema 4. Règim jurídic de la recaptació de les entitats locals. El pagament i altres formes d'extinció dels deutes. El procediment de recaptació en període voluntari. El procediment de recaptació via de constrenyiment.
  
Tema 5. Els impostos locals. Classes i naturalesa. Fets imposables. Subjectes passius. Gestió.
  
Tema 6. Les taxes. Els preus públics. Les contribucions especials.
  
Tema 7. La participació dels municipis i de les províncies en els tributs de l'estat. Règims especials. La cooperació de l'estat a les inversions de les entitats locals. Els fons de la Unió Europea per a entitats locals.
  
Tema 8. El crèdit local. Naturalesa jurídica. Finalitat i duració. Competència. Límits i requisits per a la concertació d'operacions de crèdit.
  
Tema 9. El pressupost general de les entitats locals. Estructura pressupostària. Elaboració i aprovació: especial referència a les bases d'execució del pressupost. La pròrroga del pressupost. Les modificacions de crèdit: concepte i classes.
  
Tema 10. Les fases d'execució del pressupost. La liquidació del pressupost: confecció i aprovació, els romanents de crèdit, el resultat pressupostari i el romanent de tresoreria.
  
Tema 11. Règim jurídic de la tresoreria. Concepte i funcions. Organització. La planificació financera.
  
Tema 12. La comptabilitat de les entitats locals i els seus ens dependents. Les instruccions de comptabilitat per a l'administració local. El compte general.
  
Tema 13. El control intern de l'activitat economicofinancera de les entitats locals i els seus ens dependents. La funció interventora. El control extern de l'activitat economicofinancera de les entitats locals i els seus ens dependents. El Tribunal de Comptes i els òrgans de control extern de les comunitats autònomes.
  
Apartat 3. Dret administratiu general.
  
Tema 1. Els conceptes d'administració pública i dret administratiu. El sotmetiment de l'administració al dret. El principi de legalitat. Les potestats administratives.
  
Tema 2. Les fonts del dret administratiu. El Reglament: titularitat de la potestat reglamentària. Àmbit material del Reglament. El procediment d'elaboració dels reglaments. Eficàcia del Reglament. Control dels reglaments il·legals i efectes de la seua anul·lació.
  
Tema 3. La relació juridicoadministrativa. Les persones jurídiques públiques: classes. Capacitat de les persones públiques.
  
Tema 4. L'administrat. Concepte y classes. La capacitat dels administrats i les seues causes modificatives. Les situacions jurídiques de l'administrat; drets subjectius i interessos legítims.
  
Tema 5. L'acte administratiu. Concepte. Elements. Classes. Requisits: la motivació i forma.
  
Tema 6. L'eficàcia dels actes administratius: el principi d'autotutela declarativa. Condicions. La notificació: contingut, termini i pràctica. La notificació defectuosa. La publicació. L'aprovació per una altra administració. La demora i retroactivitat de l'eficàcia.
  
Tema 7. La invalidesa de l'acte administratiu. Supòsits de nul·litat de ple dret i anul·labilitat. El principi de conservació de l'acte administratiu. La revisió d'actes i disposicions per la pròpia administració: supòsits. L'acció de nul·litat, procediment, límits. La declaració de lesivitat. La revocació d'actes. La rectificació d'errades materials o de fet.
  
Tema 8. Disposicions generals sobre els procediments administratius i normes reguladores dels distints procediments. Classes d'interessats en el procediment. Drets dels administrats. La iniciació del procediment: classes, esmena i millora de sol·licituds. Presentació de sol·licituds, escrits i comunicacions. Els registres administratius. Termes i terminis: còmput, ampliació i tramitació d'urgència. Ordenació. Instrucció: intervenció dels interessats, proves i informes.
  
Tema 9. Acabament del procediment. L'obligació de resoldre. Contingut de la resolució expressa: principis de congruència i de no-agreujament de la situació inicial. L'acabament convencional. La falta de resolució expressa: el règim del silenci administratiu. El desistiment i la renúncia. La caducitat.
  
Tema 10. La coacció administrativa: el principi d'autotutela executiva. L'execució forçosa dels actes administratius: mitjans i principis d'utilització. La coacció administrativa directa. La via de fet.
  
Tema 11. Recursos administratius: principis generals. Actes susceptibles de recurs administratiu. Regles generals. Les reclamacions administratives prèvies a l'exercici d'accions civils i laborals. Les reclamacions administratives prèvies a l'exercici d'accions civils i laborals. Les reclamacions economicoadministratives. Procediments substitutius dels recursos administratius: conciliació, mediació i arbitratge.
  
Tema 12. Règim jurídic dels contractes de les administracions públiques: administratius típics, especials i privats. Característiques dels contractes d'obres, de serveis públics, de subministraments i de consultoria, assistència i serveis. L'administració contractant: ens inclosos i exclosos de l'àmbit de la Llei de Contractes; l'òrgan de contractació. El contractista: capacitat, solvència, prohibicions, classificació.
  
Tema 13. La selecció del contractista, actuacions prèvies a la contractació. Procediments, formes i criteris d'adjudicació. Garantia. Perfeccionament i formalització del contracte. Execució i modificació dels contractes. Extinció del contracte.
  
Tema 14. L'expropiació forçosa. Subjectes, objecte i causa. El procediment general. Garanties jurisdiccionals. La reversió expropiatòria. Tramitació d'urgència. Procediments especials.
  
Tema 15. La responsabilitat de l'administració pública: caràcters. Els pressupostos de la responsabilitat. Danys resarcibles. L'acció i el procediment administratiu en matèria de responsabilitat. La responsabilitat patrimonial de les autoritats i personal al servei de les administracions públiques.
  
Tema 16. L'activitat administrativa de prestació de serveis. La iniciativa econòmica pública i els serveis públics. El servei p·blic. Concepte. Evolució i crisi. Els modes de gestió dels serveis públics. La gestió directa.
  
Tema 17. Les altres formes de l'activitat administrativa. L'activitat de policia: l'autorització administrativa. La policia de la seguretat pública. Activitat de foment: les seues tècniques.
  
Tema 18. Les propietats públiques; tipologia. El domini públic, concepte, naturalesa i elements. Afectació i mutacions demanials. Règim jurídic del domini públic. Utilització: reserva i concessió
  
Apartat 4. Dret administratiu local.
  
Tema 1. El règim local: significat i evolució històrica. L'administració local en la Constitució. La carta europea de l'autonomia local. El principi d'autonomia local: significat, contingut i límits. Classes d'entitats locals.
  
Tema 2. Les fonts del dret local. Regulació bàsica de l'estat i normativa de les comunitats autÚnomes en matèria de règim local. La incidència de la legislació sectorial sobre el règim local.
  
Tema 3. La potestat reglamentària de les entitats locals: reglaments i ordenances. Procediment d'elaboració. El reglament orgànic. Els bans.
  
Tema 4. El municipi: concepte i elements. El terme municipal: el problema de la planta municipal. Alteracions de termes municipals. Legislació bàsica i legislació autonòmica. La població municipal. El padró d'habitants. L'estatut dels veïns. Drets dels estrangers.
  
Tema 5. L'organització municipal. Òrgans necessaris: l'alcalde, tinents d'alcalde, el Ple i la Comissió de Govern. Òrgans complementaris: comissions informatives i altres òrgans. Els grups polítics. La participació dels veïns en la gestió municipal. El consell obert. Altres règims especials.
  
Tema 6. Les competències municipals: sistema de determinació. Competències pròpies, compartides i delegades. Els serveis mínims. La reserva de serveis.
  
Tema 7. El sistema electoral local. Causes d'inel·legibilitat i incompatibilitat. Elecció dels regidors i alcaldes. Elecció de diputats provinciaIs i presidents. Elecció de consellers i presidents de cabdills i consells insulars. La moció de censura en l'àmbit local. El recurs contenciós electoral. L'Estatut dels Membres Electius de les Corporacions Locals.
  
Tema 8. Singularitats del procediment administratiu de les entitats locals. La revisió i revocació dels actes dels ens locals. Tramitació d'expedients. Els interessats. Abstencions i recusacions. Recursos administratius i jurisdiccionals contra els actes locals.
  
Tema 9. La funció pública local. Classes d'empleats públics locals. Els instruments d'organització del personal. Els funcionaris amb habilitació de caràcter nacional. Subescales, categories i funcions. Selecció i provisió. Peculiaritats del seu règim jurídic. Els funcionaris propis de les corporacions locals. El personal laboral al servei de les entitats locals. El personal eventual.
  
Tema 10. La relació de serveis dels funcionaris públics locals. Drets, deures i situacions administratives. Drets econòmics i Seguretat Social. Negociació col·lectiva. Règim d'incompatibilitats. Règim disciplinari.
  
Tema 11. Les formes d'activitat de les entitats locals. La intervenció administrativa local en l'activitat privada. Les llicències i autoritzacions administratives: classes. L'activitat de foment en l'esfera local.
  
Tema 12. La iniciativa pública econòmica de les entitats locals i la reserva de serveis. El servei públic en les entitats locals. Els modes de gestió. Especial referència a la concessió de serveis i a l'empresa pública local. El consorci.
  
Tema 13. Els béns de les entitats locals. Classes. Béns de domini públic. Béns patrimonials. Prerrogatives i potestats de les entitats locals en relació amb els seus béns. Els béns comunals. L'inventari. Les forests veïnals en mà comuna.